แบงก์โน๊ตส์
ขณะนี้ ขรก. ในกระทรวงหลัก ศึกษาธิการ คมนาคม พาณิชย์ อุตสาหกรรม
17 ม.ค. 2555

เท้าบวม
ขณะนี้ ขรก. ในกระทรวงหลัก ศึกษาธิการ คมนาคม พาณิชย์ อุตสาหกรรม คลัง พลังงาน... ต่างตกอยู่ในอาการป้องปาก ซุบซิบ ชนิดที่ต้องเงี่ยหูฟัง เหมียนกัลล์เด๊ะ
“เธอว่ารัฐมนตรีจะถูกปลดมั้ย แล้วใครจะมาแทน” ซุบซิบกันประมาณเนี่ย




เฉพาะในเก้าอี้ของ ธีระชัย ภูวนาถนรานุบาล รมว.คลัง นั่นอื้ออึงกันทั่วว่า เอาไม่อยู่แน่
ส่วนผู้ที่จะมาแทนนั้น นอกจากตัวเต็ง กิตติรัตน์ ณ ระนอง แล้ว ล่าสุดข่าวจากวงในบอกว่า มีคนนอกที่นายใหญ่ กะลังกล่อมอยู่
ที่สำมะคัญ มีพรายกระซิบจาก เฮีย ส. คนใหญ่ตัวจริงว่าอาจมีส้มหล่นใส่อาเฮีย บุญทรง เตริยาภิรมย์ รมช.คลัง จนเท้าบวมเป็น รมว.คมนาคม ให้ฮือฮาประสานายใหญ่ก็เป็นไปได้
ลุ้นเก้าอี้หย่ายเชียวนะอ้ายยย...
ส่วนพลังงานนั้นกะเก็งกันว่า เสี่ยแดงพิชัย นริพทะพันธ์ อาจขยับจาก รมว.พลังงานไปอยู่พาณิชย์ หากขยับรองโต้ง มาควบขุนคลัง
จากนั้นจะดึง เฮียเสริฐประเสริฐ บุญสมพันธ์ อดีต ซีอีโอ ปตท.มานั่งเก้าอี้รัฐมนตรีพลังงาน 
ส่วน รมว.อุตสาหกรรมนั้น หากนพ.วรรณรัตน์ต้องพักเห็นที เสี่ย พิชัย ชุณหวชิร อดีตซีเอฟโอ ปตท. และประธานกรรมการบริหารเอสเอ็มอีแบงก์อาจต้องขยับวะแล่ว....